**Ministru kabineta noteikumu projekta**

**Grozījumi Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” (turpmāk - Noteikumu projekts) mērķis ir, balstoties uz Covid-19 epidemioloģiskās drošības situācijas izvērtējumu veikt precizējumus noteiktajos ierobežojumos un noteikt prasības personām, kuras vēlas ierasties Latvijā, lai saņemtu ārstēšanu (diagnostiku un terapiju) veselības tūrisma ietvaros, kā arī ārvalstniekiem, kuri ierodas Latvijā un nav plānojuši šeit uzturēties līdz 14 dienām. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts izstrādāts pamatojoties uz [Epidemioloģiskās drošības likuma](https://likumi.lv/ta/id/52951-epidemiologiskas-drosibas-likums) [3. panta](https://likumi.lv/ta/id/52951-epidemiologiskas-drosibas-likums#p3) otro daļu, 14. panta pirmās daļas 5. punktu, 19. panta pirmo un 2.1 daļu, 19.1 pantu, 39. panta pirmo un otro daļu un Covid-19 infekcijas izplatības pārvaldības likuma 4. panta 1., 2., 3., 4., 5., 6., 7., 8., 11., 12.,13.,14. un 16. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2020. gada 9. jūnija noteikumu Nr. 360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – MK noteikumi) 18.2. apakšpunktu, sniedzot baseina pakalpojumu, vienai personai no 2020. gada 1. jūlija līdz 31. augustam tiek nodrošināta ne mazāk kā 8 m2 liela ūdens virsmas platība, izņemot baseinus labsajūtai (rekreācijai), kuros tiek nodrošināta ne mazāk kā 4 m2 liela ūdens virsmas platība.  Ņemot vērā nepieciešamību arī turpmāk (pēc 2020. gada 31. augusta) noteikt epidemioloģiskās drošības prasības baseina pakalpojumiem, Noteikumu projekts paredz arī turpmāk saglabāt prasību par noteikta lieluma ūdens virsmas platības nodrošināšanu, vienlaikus no 8 m2 uz 6 m2 samazinot nodrošināmās ūdens virsmas platību (tādejādi dodot iespējas publiskas lietošanas peldbaseinus apmeklēt lielākam skaitam personu), bet nemainot to attiecībā uz baseiniem labsajūtai (rekreācijai), kur saglabājas prasība par 4 m2 lielu ūdens virsmas platību. Atzīmējams, ka saskaņā ar MK noteikumu 18.1 apakšpunktu minētais ūdens virsmas platības ierobežojums neattiecas uz organizētu sporta treniņu (nodarbību) un sporta sacensību norisi peldēšanā publiskas lietošanas peldbaseinos un šis nosacījums netiek mainīts.  MK noteikumu 36. punkts paredz, ka no 2020. gada 10. jūnija ir aizliegta personu un transportlīdzekļu kustība caur Eiropas Savienības ārējās robežas robežšķērsošanas vietām no/uz centra tīmekļvietnē publicētajām valstīm, kurās ir reģistrēta tāda Covid-19 infekcijas izplatība, kas var radīt nopietnu sabiedrības veselības apdraudējumu, izņemot kravu pārvadājumus. Vienlaikus MK noteikumu 37. punktā ir noteiktas personu grupas, uz kurām minētais aizliegums neattiecas. Šobrīd minētajā punktā nav iekļautas personas, kas vēlas ierasties Latvijā veselības tūrisma pakalpojumu saņemšanai. Tomēr Veselības ministrijā, Ārlietu ministrijā un Valsts robežsardzē vēršas personas un ārstniecības iestādes ar lūgumu rast risinājumu un nodrošināt veselības aprūpes pakalpojumu saņemšanas nodrošināšanu Latvijā. Vienlaikus, ņemot vērā epidemioloģisko situāciju un Covid-19 saslimstības rādītājus pēdējās dienās Eiropas Savienības valstīs, nebūtu atbalstāma visa veselības tūrisma pakalpojumu klāsta[[1]](#footnote-1) pieejamības nodrošināšana. Tāpat svarīgi nodrošināt personām saņemt veselības aprūpes pakalpojumus, kuru nesaņemšana būtiski varētu ietekmēt personas veselības stāvokli vai nenodrošināt uzsāktās terapijas turpināšanu un īstenošanu. Tomēr, ņemot vērā saslimstības rādītājus ārpus Latvijas, ir jānodrošina, lai personas, kas ierodas ārstēšanas (diagnostikas un terapijas) saņemšanai nepasliktinātu epidemioloģisko situāciju Latvijā un neradītu papildus epidemioloģiskos riskus sabiedrībai. Līdz ar to nepieciešams paredzēt, ka personas pirms ierašanās Latvijā ir izmeklētas uz Covid-19 infekciju un testēšanas rezultāts ir negatīvs, kā arī minētās personas ievēro Latvijā noteiktos epidemioloģiskās drošības pasākumus.  Ņemot vērā iepriekš minēto, Noteikumu projekts paredz iespēju Latvijas robežu šķērsot ārzemniekiem, kuru ierašanos Latvijā ārstēšanas (diagnostikas un terapijas) saņemšanai veselības tūrisma ietvaros ir saskaņojusi Veselības inspekcija un, ja minētās personas var uzrādīt dokumentu, ka viņām veikta laboratoriskā izmeklēšana Covid-19 diagnostika ne agrāk kā trīs dienas pirms ierašanās Latvijas Republikas teritorijā un Covid-19 infekcija tajā nav noteikta. Vienlaikus, lai nodrošinātu, ka Latvijas robežu šķērso ārzemnieki, kam minēto pakalpojumu nepieciešams saņemt atbilstoši veselības stāvoklim, Noteikumu projekts paredz, ka ārstniecības iestāde, kas sniedz medicīnas tūrisma pakalpojumus, iesniedz Veselības inspekcijā informāciju par pacientu, nepieciešamo ārstēšanu (diagnostiku un terapiju) un tās pamatojumu, kā arī ārstniecības personas, kas sniegs pakalpojumu un personas plānoto uzturēšanās vietu Latvijā.  Tāpat, līdzīgi kā MK noteikumi paredz pirms ierašanās Latvijā persona aizpilda raktisku apliecinājumu, kurā norāda savu vārdu, uzvārdu, personu apliecinoša dokumenta numuru un kontakttālruni, ka, uzturoties Latvijā ārpus ārstēšanas saņemšanas ārstniecības iestādē, ievēros prasības attiecībā uz piesardzības un ierobežojošiem pasākumiem pašizolācijas laikā attiecībā uz citu personu nepakļaušanu infekcijas riskam un veselības stāvokļa novērošanu, kā arī :  1. izmantos sabiedrisko transportu, lietojot mutes un deguna aizsegu, tikai nokļūšanai uz uzturēšanās vietu Latvijas Republikas teritorijā un Latvijas ārstniecības iestādi veselības aprūpes pakalpojuma saņemšanai;  2. ne vēlāk kā 24 stundas pēc ierašanās Latvijas Republikas teritorijā veic laboratorisko izmeklēšanu Covid-19 diagnostika;  3. veiks atkārtotu laboratorisko izmeklēšanu Covid-19 diagnostikai attiecīgi 5.–7. dienā pēc personas izbraukšanas no valsts, kas ir centra tīmekļvietnē publicētā valsts, uz kuru ir attiecināmi īpašie piesardzības un ierobežojošie pasākumi, ja uzturas Latvijā ilgāk par piecām dienām;  4. segs visus ar ārstniecību saistītos izdevumus, ja personai tiek apstiprināta Covid-19 infekcija.  Vienlaikus arī kultūras darbinieki nav iekļauti to personu lokā, uz kurām var neattiecināt MK noteikumu 36.punktā minēto aizliegumu.  Latvijas kultūrā ierasta prakse ir veicināt starptautisko sadarbību, tādā veidā padarot Latvijas kultūras dzīvi daudzveidīgāku un iepazīstinot Latvijas iedzīvotājus ar ārvalstu jaunākajām tendencēm un sasniegumiem dažādās kultūras nozarēs: teātra mākslā, vizuālajā mākslā, mūzikā utt. Kultūras ministrijā ir vērsušies vairāki kultūras pasākumu rīkotāji, norādot, ka ārvalstu kultūras darbinieku neiekļaušana to personu lokā, uz kurām var neattiecināt MK noteikumu Nr.360 36.punktā minēto aizliegumu, ir diskriminējoša pret kultūras jomu un tajā strādājošajiem.  Ņemot vērā minēto, Projekta 1.punkts paredz papildināt MK noteikumus Nr.360 ar jaunu 37.11.apakšpunktu, kas nosaka, ka MK noteikumu Nr.360 36.punktā minētais aizliegums iebraukt Latvijā neattiecas arī uz kultūras darbiniekiem, kuru ierašanās Latvijā nepieciešama kultūras pakalpojumu un publisko pasākumu rīkošanai un kuru grupas saskaņā ar MK noteikumu Nr.360 61.punktu ir noteicis kultūras ministrs. Pēc saskaņošanas ar veselības ministru ar kultūras ministra rīkojumu Nr.2.5-1-107 „Par kultūras darbiniekiem, kuru ierašanās Latvijā nepieciešama kultūras pakalpojumu un publisko pasākumu rīkošanai” ir noteiktas šādas kultūras darbinieku grupas: režisors, scenogrāfs, tērpu mākslinieks, aktieris, solists, mūziķis, diriģents, baleta mākslinieks, koncertmeistars, horeogrāfs, vizuālās mākslas speciālists, filmēšanas grupas dalībnieks, cirka mākslinieks, mākslas kritiķis, māksliniekus apkalpojošie darbinieki.  Šobrīd MK noteikumu 55. punkts paredz pienākumu personām, kas bijušas ciešā kontaktā ar Covid-19 pacientu 14 dienas pēc kontakta ievērot mājas karantīnu, savukārt MK noteikumu 56. punkts paredz pienākumu personām, kas ieradušās no valstīm, uz kurām ir attiecināmi īpašie piesardzības un ierobežojošie pasākumi, ievērot 14 dienu pašizolāciju. Tomēr liela daļa ārvalstnieku, kas ierodas Latvijā nav plānojuši šeit uzturēties līdz 14 dienām, viņiem nav iespējams nodrošināt mājas karantīnu vai pašizolācijas nosacījumu ievērošanu 14 dienas, gadījumā, ja uz šīm personām šādas prasības tiktu attecinātas. Tāpat ir jāapzinās, ka saslimšanas gadījumā šīs personas radīs papildus riskus Latvijas iedzīvotājiem. Tādēļ, lai nodrošinātu ceļotāju cilvēktiesības nokļūt savā mītnes vietā, kā arī, lai novērstu papildus Covid-19 saslimšanas gadījumus , kas varētu būt saistīti ar šiem cilvēkiem, ir nepieciešams paredzēt grozījumus MK noteikumu 55. un 56.punktā paredzot tiesības mājas karantīnas un pašizolācijas laikā cilvēkiem nokļūt savā mītnes zemē, pašizolācijas vai mājas karantīnas turpināšanai. Minētie nosacījumi nozīmē to, ka cilvēks var uzturēties vietās, kas saistītas ar nokļūšanu mītnes zemē, piemēram sabiedriskajā transportā, lidostā utml, bet nedrīkst apmeklēt veikalus, kafejnīcas, izklaides vietas u.c. sabiedriskas vietas, kas nav tieši saistītas ar nokļūšanu mītnes zemē. Tā kā mājas karantīnas nosacījumu ievērošanu kontrolē Veselības inspekcija, šiem cilvēkiem pirms mājas karantīnas vietas maiņas ir jāinformē Veselības inspekcija, lai inspekcija varētu veikt izmaiņas kontroles plānā. Savukārt pašizolācijas nosacījumu ievērošanu kontrolē Valsts policija, tādēļ mainot pašizolācijas vietu cilvēkam attiecīgi ir jāinformē Valsts policija.  Ņemot vērā minēto, MK noteikumu grozījumu projekts paredz MK noteikumus papildināt ar attiecīgiem punktiem, ka mājas karantīnas vai pašizolācijas laikā persona var pamest uzturēšanās vietu, lai dotos uz savu mītnes zemi. Tā kā pastāv augsts risks, ka persona, kas ir atzīta par Covid-19 pacienta kontaktpersonu ir infekcioza, personai pametot uzturēšanās vietu un atrodoties sabiedriskā vietās ir jālieto medicīniskā sejas maska. Savukārt persona, kas ieradusies no valsts, uz kuru ir attiecināmi īpašie piesardzības un ierobežojošie pasākumi, var lietot mutes un deguna aizsegu, jo attiecībā uz šīm personām ir mazāks risks, ka tās ir infekciozas.  Projekts paredz veikt precizējumus noteiktajos ierobežojumos un noteikt prasības personām, kuras vēlas ierasties Latvijā, lai saņemtu ārstēšanu (diagnostiku un terapiju) veselības tūrisma ietvaros un kultūras darbiniekiem, kuru ierašanās Latvijā nepieciešama kultūras pakalpojumu un publisko pasākumu rīkošanai, kā arī ārvalstniekiem, kuri ierodas Latvijā un nav plānojuši šeit uzturēties līdz 14 dienām. |
| 3. | Projekta izstrādē iesaistītās institūcijas un publiskas personas, kapitālsabiedrības | Veselības ministrija, Kultūras ministrija, Veselības inspekcija, Slimību profilakses un kontroles centrs. |
| 4. | Cita informācija | Mazinot Covid-19 ierobežošanas pasākumus ir jānodrošina situācijas monitorings, proti uzraugot saslimstības rādītājus un citus indikatorus, kas var liecināt par situācijas pasliktināšanos, lai operatīvi varētu identificēt, ka situācija pasliktinās un lemtu par stingrāku ierobežojumu atjaunošanu. Tādēļ Veselības ministrija ir izstrādājusi kritērijus Covid-19 izplatības risku novērtējumam un paredzējusi konkrētus pasākumus atbilstoši katram riska līmenim.  Šajā tabulā ir apkopoti kritēriji, kas var lieicnāt par iespējamu Covid-19 izpalatības risku pieaugumu. Šir kritēriji katrā situāicjā tiek piemēroti niansēti papildus vērtējot arī citus aptākļus, kas situāciju va rietkemē, piemēram inficēto vecuma struktūru, sabiedrības attieksmi pret situāciju, sociāli ekonomisko situāciju u..c apstākļus.   |  |  |  |  | | --- | --- | --- | --- | |  | **Apraksts** | **Vērtējumā izmantotie kritēriji** | **Rekomendējamie pasākumi** | | **Zems risks** | * Saslimšanas gadījumu skaits ir neliels. * Saslimstībai nav pieauguma tendences vai tā samazinās. * Sabiedrībā novērojami sporādiski saslimšanas gadījumi, kas saistīti ar vienu vai dažiem uzliesmojumiem ar zemu sabiedrības veselības risku. * Nav uzliesmojumu, kas saistīti ar lielu saslimušo skaitu un/vai ar augstu Covid-19 izplatības risku. * Liels no ārzemēm ievesto gadījumu īpatsvars. | * Saslimšanas gadījumu skaits uz 100 000 gadījumiem nepārsniedz zema riska robežvērtību (plato fāze). * 7 dienu laikā reģistrēto gadījuma skaita salīdzinājums ar iepriekšējo 7 dienu laikā reģistrēto gadījumu skaitu (samazinājums, nemainīgs vai pieaugums mazāks par 20% pie nosacījuma, ka saslimšanas gadījumu skaits nepārsniedz robežvērtību). * Gadījumu skaits ar nenoskaidrotu SARS-CoV-2 transmisijas ceļu 7 dienu laikā ir mazāks par 5. * Reģistrēti grupveida saslimšanas gadījumi t.sk. augstu sabiedrības veselības risku. | * Sabiedrība ievēro Ministru kabineta 2020. gada 9. jūnija noteikumos Nr. 306 “Epidemioloģiskās drošības pasākumi Covid-19 infekcijas izplatības ierobežošanai” noteiktos piesardzības pasākumus. * Var tikt apsvērta iespēja ierobežojumu mazināšanai. * Ja ir lokāls uzliesmojums ar lielu slimnieku skaitu un/vai ar augstu Covid-19 izplatības risku, pašvaldība var noteikt karantīnas pasākumus pašvaldības iestādēs. | | **Vidējs risks** | * Saslimšanas gadījumu skaits nedaudz pieaug, atsevišķi gadījumi nav izsekojami. * Novērojami daži nesaistīti uzliesmojumi ar lielu skaitu inficēto cilvēku un/vai ar augstu Covid-19 izplatības risku, tomēr tie tiek kontrolēti. * Pieaug vietējās transmisijas gadījumu skaits. * Nav pastiprinātas slodzes veselības aprūpes sektoram. * Liels no ārzemēm ievesto gadījumu īpatsvars. | * Saslimšanas gadījumu skaits uz 100 000 gadījumiem nepārsniedz vidēja riska robežvērtību. * 7 dienu laikā reģistrēto gadījuma skaita salīdzinājums ar iepriekšējo 7 dienu laikā reģistrēto gadījumu skaitu (pieaugums pārsniedz 20%). * Pieaug gadījumu skaits ar nenoskaidrotu SARS-CoV-2 transmisijas ceļu. * Reģistrēti grupveida saslimšanas gadījumi t.sk. ar augstu sabiedrības veselības risku. * Grupveida gadījumu skaits ar lielu pacientu skaitu. | * Sabiedrība ievēro Ministru kabineta 2020. gada 9. jūnija noteikumos Nr. 306 "Epidemioloģiskās drošības pasākumi Covid-19 infekcijas izplatības ierobežošanai" noteiktos piesardzības pasākumus. * Izvērtējot epidemioloģisko situāciju un inficēšanās apstākļus, var tikt pārtraukta ļoti augsta riska objektu darbību (piemēram, izklaides vietas, pasākumi ar lielu cilvēku pieplūdumu, nekontrolētu plūsmu) un ierobežota augsta riska objektu darbība. * Pašvaldības var apsvērt noteikt individuālus piesardzības pasākumus, tai skaitā attiecībā uz sociālās aprūpes centriem, skolām u.tml. | | **Augsts risks** | * Liels saslimšanas gadījumu skaits. * Saslimšanas gadījumu skaits strauji palielinās. * Savstarpēji nesaistīti saslimšanas gadījumi, kuriem nav iespējams noskaidrot transmisijas ķēdi. * Neliels no ārzemēm ievesto gadījumu īpatsvars. * Uzliesmojumi ar lielu saslimušo skaitu un/vai ar augstu Covid-19 izplatības risku. * Uzliesmojumi ar lielu saslimušo skaitu un/vai ar augstu Covid-19 izplatības risku vairākās teritorijās. * Pieaug slogs veselības aprūpes sektoram, kas saistīts ar smago saslimšanas gadījumu skaita pieaugumu ārstniecības iestādēs un/vai nāves gadījumu skaitu. * Gripas epidēmija rada papildu saslimstības pieaugumu un slogu veselības aprūpes sistēmai. | * Saslimšanas gadījumu skaits uz 100 000 gadījumiem pārsniedz augsta riska robežvērtību. * 7 dienu laikā reģistrēto gadījuma skaita salīdzinājums ar iepriekšējo 7 dienu laikā reģistrēto gadījumu skaitu (pieaugums pārsniedz 20%). * Gadījumu skaits ar nenoskaidrotu SARS-CoV-2 transmisijas ceļu; * Covid-19 slimnieku skaits, kuriem nepieciešama hospitalizācija. * Mirstība no Covid-19 pārsniedz iepriekš novēroto. * Grupveida saslimšanas gadījumu skaits kopā un ar augstu sabiedrības veselības risku. * Grupveida gadījumu skaits ar lielu slimnieku skaitu. * Izsludināta gripas epidēmija. | Izvērtējot epidemioloģisko situāciju un inficēšanās apstākļus, var tikt ieviesti papildus ierobežojumi:   * noteiktas prasības masku lietošanai sabiedriskās vietās, tai skaitā sabiedriskajā transportā. * noteikti ierobežojumi attiecībā uz cilvēku pulcēšanos. * papildus var tikt pārtraukta augsta riska objektu darbība un ierobežota vidēja riska objektu darbība. * noteikti ierobežojumi pašvaldībās, kur saslimšanas gadījumu skaits pārsniedz valstī vidējo, piemēram, pārorientējot izglītības procesu, ierobežojot cilvēku plūsmu no pašvaldībām. | | **Ļoti augsts risks** | * Liels saslimšanas gadījumu skaits; * Saslimšanas gadījumu skaits strauji palielinās; * Nav iespējams izsekot lielākajai daļai saslimšanas gadījumiem; * Liels gadījumu skaits, kam nepieciešama hospitalizācija; * Pieaug * Uzliesmojumi dažādās teritorijās ar lielu saslimušo skaitu; * Uzliesmojumi, kas saistīti ar augstu Covid-19 izplatības risku; * Veselības sektoram trūkst kapacitātes. | * Saslimšanas gadījumu skaits uz 100 000 gadījumiem pārsniedz augsta riska robežvērtību * 7 dienu laikā reģistrēto gadījuma skaita salīdzinājums ar iepriekšējo 7 dienu laikā reģistrēto gadījumu skaitu (pieaugums pārsniedz 20%); * Pieaug Covid-19 slimnieku skaits, kuriem nepieciešama hospitalizācija; * Pieaug mirstība no Covid-19; * Gadījumu skaits ar nenoskaidrotu SARS-CoV-2 transmisijas ceļu pārsniedz 50%; * Grupveida saslimšanas gadījumu skaits kopā un ar augstu sabiedrības veselības risku; * Grupveida gadījumu skaits ar lielu slimnieku skaitu. * Izsludināta gripas epidēmija un novērojama augsta gripas un augšējo elpceļu infekcijas saslimstība. | Izvērtējot epidemioloģisko situāciju un inficēšanās apstākļus tiek pastiprināti ierobežojumi:   * pārtraukta vidēja riska objektu darbība; * ierobežota zema riska objektu darbība, saglabājot tikai vitāli nepieciešamos pakalpojumus (veikali, bērnu uzraudzība, valsts pārvaldes iestāžu darbība, neatliekamā medicīniskā palīdzība, operatīvo dienestu darbība) * noteikti ierobežojumi pārvietoties starp administratīvajām teritorijām. | |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz:   1. baseina pakalpojumu sniedzējiem; 2. personu grupu, kura vēlas ārstēšanu (diagnostiku un terpaiju) saņemt Latvijas ārstniecības iestādēs veselības tūrisma ietvaros; 3. ārstniecības iestādēm, kas sniedz pakalpojumus veselības tūrisma ietvaros; 4. kultūras darbiniekiem, kuru ierašanās Latvijā nepieciešama kultūras pakalpojumu un publisko pasākumu rīkošanai; 5. ārvalstniekiem, kas ierodas Latvijā un nav plānojuši šeit uzturēties līdz 14 dienām; 6. kā arī visu sabiedrību. |
| 2. | Tiesiskā regulējuma ietekme uz tautsaimniecību un administratīvo slogu | Atsevišķas Noteikumu projektā noteiktās prasības – attiecībā uz ārzemnieku ierašanos Latvijā ārstēšanās saņemšanai, varētu radīt papildus adminsitratīvo slogu Veselības inspekcijai iesniegtās informācijas pārbaudei, bet, ņemot vērā, ka Veselības inspekcijas rīcībā ir datu reģistri nevarētu uzskatīt, ka inspekcijai tiktu radīts papildus būtisks administratīvais slogs. |
| 3. | Administratīvo izmaksu monetārs novērtējums | Tā kā ierobežojumi tiek noteikti uz pagaidu laiku, lai novērstu iespējamu Covid-19 uzliesmojumu, tad šobrīd sabiedrības veselības intereses ir prioritāras. Līdz ar to netika veikts novērtējums vai administratīvās izmaksu izvērtējums. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Projekts šo jomu neskar |
| 2. | Atbildīgā institūcija | Veselības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc Noteikumu projekta izstrādes paredzēts informāciju par veiktajiem grozījumiem, ievietot Veselības ministrijas, Slimību profilakses un kontroles centra, Veselības inspekcijas mājaslapās, kā arī paredzēts to izplatīt iesaistītajām organizācijām un institūcijām.  Tiesību norma attiecībāuz kultūras darbiniekiem sagatavota sadarbībā ar kultūras nevalstiskajām organizācijām, kuras uz līdzdarbības līguma pamata veic atsevišķus valsts pārvaldes uzdevumus kultūras jomā, kas saistīti ar starptautisko sadarbību. |
| 2. | Sabiedrības līdzdalība projekta izstrādē | Tā kā Noteikumu projekts tiek virzīts steidzamības kārtā, sabiedrības iesaiste tā izstrādē tika organizēta:   * apspriežot Projektā paredzēto regulējumu ar Veselības aprūpes darba devēju asociācijas, Valsts robežsardzes, Valsts policijas, Ārlietu ministrijas un Ekonomikas ministrijs pārstāvjiem tikšanās laikā 19.08.2020.   Kultūras jomā sabiedrības iesaiste tā izstrādē tika organizēta, aicinot un apspriežot projektā paredzēto regulējumu ar kultūras nevalstisko organizāciju pārstāvjiem. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Veselības ministrija, Slimību profilakses un kontroles centrs, Veselības inspekcija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts tiks īstenots esošu institūciju un cilvēkresursu ietvaros.  Saistībā ar Noteikumu projekta izpildi nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Veselības ministre I. Viņķele

1. Veselības tūrisms ir tūrisma veids, kura mērķis ir organisma vispārējā stāvokļa un labsajūtas uzlabošana, profilakse, ārstēšana un rehabilitācija, izmantojot arī dabas dziednieciskos resursus. [↑](#footnote-ref-1)